CELEX: 31985R1748
Language: hr
Date: 1985-06-25 00:00:00
Title: Uredba Komisije (EEZ) br. 1748/85 od 25. lipnja 1985. o postupku za utvrđivanje sadržaja masti kukuruznog brašna iz podbroja 11.01 E i kukuruzne prekrupe i krupice iz podbroja 11.02 A V Zajedničke carinske tarife

02/Sv. 002
            
            
               HR
            
            
               Službeni list Europske unije
            
            
               73
            
         31985R1748
   
               L 167/26
            
            
               SLUŽBENI LIST EUROPSKE UNIJE
            
            
               25.06.1985.
            
         
      UREDBA KOMISIJE (EEZ) br. 1748/85
   od 25. lipnja 1985.
   o postupku za utvrđivanje sadržaja masti kukuruznog brašna iz podbroja 11.01 E i kukuruzne prekrupe i krupice iz podbroja 11.02 A V Zajedničke carinske tarife
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1), kako je zadnje izmijenjena Uredbom (EEZ) br. 2055/84 (2), a posebno njezin članak 3.,
   budući da radi osiguravanja jedinstvene primjene nomenklature Zajedničke carinske tarife treba usvojiti odredbe o razvrstavanju kukuruznog brašna i kukuruzne prekrupe i krupice;
   budući da sukladno s podbrojevima 11.01. E i 11.02 A V nomenklature Zajedničke carinske tarife priložene Uredbi Vijeća (EEZ) br. 950/68 (3), kako je zadnje izmijenjena Uredbom (EEZ) br. 3400/84 (4), kukuruzno brašno i kukuruzna prekupa i krupica razvrstavaju se u skladu sa sadržajem masti;
   budući da treba utvrditi metodu određivanja sadržaja masti;
   budući da je sukladno s provedenim studijama utvrđeno da postupak u Prilogu ovoj Uredbi nudi najbolju zaštitu;
   budući da su mjere predviđene ovom Uredbom u skladu s mišljenjem Odbora za nomenklaturu Zajedničke carinske tarife;
   DONIJELA JE OVU UREDBU:
   Članak 1.
   Sadržaj masti u kukuruznom brašnu iz podbroja 11.01 E i kukuruzne prekupe i krupice iz podbroja 11.02. A V Zajedničke carinske tarife utvrđuje se u skladu s postupkom donesenim u Prilogu.
   Članak 2.
   Ova Uredba stupa na snagu sljedećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. lipnja 1985.
      
         
            Za Komisiju
         
         
            COCKFIELD
         
         
            Potpredsjednik
         
      
   
   
      (1)  SL L 14, 21.1.1969., str. 1.
   
      (2)  SL L 191, 19.7.1984., str. 1.
   
      (3)  SL L 172, 22.7.1968., str. 1.
   
      (4)  SL L 320, 10.12.1984., str. 1.
   PRILOG
   Postupak za utvrđivanje sadržaja masti u kukuruznom brašnu iz podbroja 11.01 E i kukuruzne prekrupe i krupice iz podbroja 11.02 A V Zajedničke carinske tarife
   KUKURUZNO BRAŠNO
   Upotrebljava se metoda analize iz Priloga I. (metoda A) Direktivi Komisije 84/4/EEZ (SL L 15, 18.1.1984., str. 29.).
   KUKURUZNA PREKUPA I KRUPICA
   Uzorak treba samljeti tako da više od 90 % prođe kroz sito veličine 500 mikrona i da 100 % može proći kroz sito veličine 1 000 mikrona.
   Upotrebljava se metoda analize iz Priloga I. (metoda A) Direktivi Komisije 84/4/EEZ.